**Ն Ա Խ Ա Գ Ի Ծ**

**ԳՅՈՒՄՐԵՑԻ ԾԱՆՐԱՄԱՐՏԻԿ ՏԻԳՐԱՆ ՄԱՐՏԻՐՈՍՅԱՆԻՆ ԵՎ ՆՐԱ ՄԱՐԶԻՉ ՎԱՀԱՆ ԲԻՉԱԽՉՅԱՆԻՆ ԴՐԱՄԱԿԱՆ ՊԱՐԳԵՎՆԵՐ ՇՆՈՐՀԵԼՈՒ ՄԱՍԻՆ**

Հաշվի առնելով Հայաստանի Հանրապետության սպորտի վաստակավոր վարպետ Տիգրան Մարտիրոսյանի՝ հայրենական սպորտի զարգացման գործում ունեցած նշանակալի ավանդը, նրա բացառիկ ձեռքբերումներն ու նվաճումները (Եվրոպայի բազմակի չեմպիոն, աշխարհի և Օլիմպիական խաղերի 2-րդ մրցանակակիր), ելնելով գյումրեցի ծանրամարտիկին և նրա մարզիչին խրախուսելու անհրաժեշտությունից, ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 7-րդ կետի, Գյումրի համայնքի ավագանու 2017 թվականի նոյեմբերի 06-ի N 119-Ն որոշման 1-ին կետով հաստատված կարգի 4-րդ կետի 6-րդ ենթակետի «զ» պարբերության, 8-րդ կետի 2-րդ ենթակետի դրույթներով՝ **Գյումրի համայնքի ավագանին որոշում է.**

1. Տիգրան Մարտիրոսյանին և նրա մարզիչ Վահան Բիչախչյանին շնորհել դրամական պարգևներ համապատասխանաբար մարզիկին` 500.000 (հինգ հարյուր հազար), իսկ մարզիչին` 200.000 (երկու հարյուր հազար) Հայաստանի Հանրապետության դրամի չափով՝ ընդամենը 700.000 **(**յոթ հարյուր հազար) Հայաստանի Հանրապետության դրամ:
2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2017 թվականի բյուջեի 8/1/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

**Վ.ՄԽԻԹԱՐՅԱՆ**

**Ռ.ԱՍԱՏՐՅԱՆ**

**Ա. ՊԱՊԻԿՅԱՆ**

**Ա. ԲԱԼԱԲԵԿՅԱՆ**

**Լ.ՋԻԼԱՎՅԱՆ**

**Մ.ՂԱԶԱՐՅԱՆ**

Կատարող՝ Ն. Սարգսյան

**ՀԻՄՆԱՎՈՐՈՒՄ**

**«ԳՅՈՒՄՐԵՑԻ ԾԱՆՐԱՄԱՐՏԻԿ ՏԻԳՐԱՆ ՄԱՐՏԻՐՈՍՅԱՆԻՆ ԵՎ ՆՐԱ ՄԱՐԶԻՉ ՎԱՀԱՆ ԲԻՉԱԽՉՅԱՆԻՆ ԴՐԱՄԱԿԱՆ ՊԱՐԳԵՎՆԵՐ ՇՆՈՐՀԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

«Գյումրեցի ծանրամարտիկ Տիգրան Մարտիրոսյանին և նրա մարզիչ Վահան Բիչախչյանին դրամական պարգևներ շնորհելու մասին» որոշման ընդունումը պայմանավորված է գյումրեցի մարզիկին և նրա մարզիչին խրախուսելու նպատակով ֆինանսական աջակցություն ցուցաբերելու անհրաժեշտությամբ:

**ՏԵՂԵԿԱՆՔ**

**«ԳՅՈՒՄՐԵՑԻ ԾԱՆՐԱՄԱՐՏԻԿ ՏԻԳՐԱՆ ՄԱՐՏԻՐՈՍՅԱՆԻՆ ԵՎ ՆՐԱ ՄԱՐԶԻՉ ՎԱՀԱՆ ԲԻՉԱԽՉՅԱՆԻՆ ԴՐԱՄԱԿԱՆ ՊԱՐԳԵՎՆԵՐ ՇՆՈՐՀԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2017 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Գյումրեցի ծանրամարտիկ Տիգրան Մարտիրոսյանին և նրա մարզիչ Վահան Բիչախչյանին դրամական պարգևներ շնորհելու մասին» որոշման ընդունմամբ Գյումրի համայնքի 2017 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: